# Jablonkay Éva

(Mezőkövesd, 1939. dec. 1.– ): énekesnő (alt). Énektanulmányait 1962–67 között végezte a Zak-n Lendvai Andor, majd Réti József irányításával. 1968-ban debütált Gertrud (Szokolay Sándor: Hamlet) szerepében, és azóta az Operaház tagja. Drámai és karakterszerepekben egyaránt kiemelkedő sikerrel szerepel. 1977-ben Liszt Ferenc-díjjal tüntették ki. F.Sz. Azucena (Verdi: A trubadúr); Márfa (Muszorgszkij: Hovanscsina); Delila (Saint-Saëns: Sámson és Delila).