# Laczó Ildikó

(Bp., 1945. máj. 1.– ): énekesnő (szoprán). 1968-ban végzett a Zak énekszakán Révhegyi Ferencné növendékeként. 1968–72-ben az Operaház tagja. 1972–1985 között Ausztria, Svájc és Németország színpadain szerepelt. 1985-ben visszavonult. Kiváló drámai szoprán, aki kiegyenlített hangjával és átélt szerepformálásával jelentős sikereket aratott. F.Sz. Leonóra (Verdi: A trubadúr); Arabella (R. Strauss); Márta (D’Albert: Hegyek alján).