# Kóródi Péter

(Látrány, 1854–?): színész, író. 1871. okt.-ben Csobánczy néven csak azért lépett a színi pályára Novák Sándornál, hogy megismerhesse a színpadot. Gyenge színész volt, ezért csak kis társ.-oknál szerepelt. Első nagy sikere egy 1000 frankos díj volt a Népszínháztól, melyet 1880-ban nyert A legény bolondja c. művével. F.M. A tékozló asszony (1884); Trón és becsület (1893).

M.A. 1872: Miklósy Gyula; 1872–75: Völgyi György; 1876: Balassa Károly; 1878: Szabó Antal, Károlyi Lajos; 1879: Némethy Györgyné; 1880: Sárospatak; 1881–82: Tóth Béla.