# Takács Kati

(Bp., 1951. jan. 15.– ): színésznő. A SzAk elvégzése után 1975-ben a veszprémi Petőfi Színház tagja lett. 1980-tól a debreceni Csokonai, 1981-től a szolnoki Szigligeti, 1985 óta a Radnóti Miklós Színház tagja. Sajátos, érzékeny egyéniségével, megjelenésével, egyéni hangszínével emlékezetes nőalakokat formál. Jászai Mari-díjas (1989). F.Sz. Nyina (Csehov: Sirály); Jelena Andrejevna (Csehov: Ványa bácsi); Kata (Sh.: A makrancos hölgy); Helena Charles (Osborne: Dühöngő ifjúság); Cecil (Herczeg F.: Kék róka); Nóra (Ibsen); Anna Karenina (Nagy A.: Anna Karenina pályaudvar); Anna (Márai S.: Kaland).