# konferanszié

(francia): műsorközlő, összekötő, következő produkciót bejelentő szöveget lehetőleg szellemes, mulattató csevegés formájában elmondó színész. A m. kabaré kezdetekor jelent meg először Bp.-en Nagy Endre személyében, aki a politikai konferansz legnagyobb hazai képviselője volt. A konferansziék szinte valamennyien újságíróként kezdték pályájukat. Kiváló konferanszié volt Békeffi László, Kellér Dezső, Darvas Szilárd, Kővári Gyula, Komlós János.