# Hacker Szála

Hacker József ácsmester háza (a mai Károly körút 7. sz. alatti épület helyén) egyemeletes fogadónak épült 1776-ban. 1780-ban már volt díszterme is, ahol bálokat rendeztek. Vida László saját költségén alakíttatta át alkalmi játszóhellyé, ahol a pesti m. színtárs. 1809. febr. 24. és 1812. febr. 19. között tartott előadásokat. Színpadán fellépett Kántorné, itt kezdte pályáját Széppataki Róza, a későbbi Déryné. 1822-ben Kilényi Dávid vándortárs.-a játszott benne. A később kétemeletesre bővített házat 1966-ban bontották le.