# Győri Ilona

(Fonyód, 1929. jan. 18.– ): színésznő. 1948-ban a SzAk elvégzése után a Nemzeti Színházhoz került. 1952-től egy évadot A Magyar Néphadsereg Színházánál töltött, majd a szolnoki Szigligeti Színházhoz szerződött. 1966-ban pedig a Magyar Szinkron és Video Vállalat tagja lett, innen ment nyugdíjba 1984-ben. Nagy tragikai erővel jeleníti meg a klasszikus drámairodalom hősnőit. Jászai Mari-díjas (1962). F.Sz. Gertrudis (Katona J.: Bánk bán); Elmira asszony (Molière: Tartuffe); Stuart Mária (Schiller); Josie Hogan (O’Neill: Boldogtalan hold).