# Örley Flóra

(Nagyvárad, 1861–?): operettprimadonna. Bár 1880-ban végezte el a SzAk-t, de már 1878–79-ben fellépett a Nemzeti Színházban, ahol kétéves szerződést kapott. 1881-től 1887-ig Debrecenben játszott; ezután Szeged (1887–89), Kolozsvár (1889–92), Miskolc (1893–95) következett. 1892 telére ismét visszatért Debrecenbe. 1898 és 1905 között Somogyi Károly társulatának volt tagja. 1905-től nyugdíjazásáig (1912) a Magyar és Király Színház szerződtette. 1922-től a Színészegyesületi iskola operettszakán tanított. Ekkor még fellépett a Városi Színházban is. F.Sz. Boccaccio (Suppé); Zsófi (Csepreghy F.: A piros bugyelláris); Az özvegy (Verő S.: Leánynéző).