# Straub Dezső

(Bp., 1952. ápr. 2.– ): színész. A SzAk-t 1977-ben végezte el. 1975–82-ben a József Attila Színház, 1982-től a Vidám Színpad tagja. Jó humorú, jól éneklő és táncoló tehetséges komikus, aki gyakorta kirándul az operett területére is, és a rendezés is érdekli. Jászai Mari-díjas (1986). F.Sz. Florindo (Goldoni: A hazug); Osborne (Szerb A.: Éjféli lovas); Enrique (Paso: Ön is lehet gyilkos); Alvin (Coleman–Stewart: Szeretem a feleségem); Ronald (Vaszary G.: Az ördög nem alszik); Max, titkár (Ludwig: Vegyespáros).