# Kónya Sándor

(Sarkad, 1923. szept. 23.– ): énekes (tenor). Bielefeldben debütált 1951-ben, a Parasztbecsület (Mascagni) Turiddujaként. Ezt követően különböző német színházakban működött, majd 1955-ben a nyugat-berlini Operaház tagja lett. 1958-ban, a Lohengrin (Wagner) címszerepében Bayreuthban aratott sikere hozta meg számára az igazi kiugrást, ettől kezdődően a nagy nemzetközi operaházak ünnepelt, világjáró vendégművésze lett. A hatvanas évek közepétől – 1964-ben, 1965-ben, 1971-ben, 1972-ben, 1973-ban, végül 1975-ben – többször visszatért Bp.-re is.

KÓNYA SÁNDOR