# Komjáthy János

(Pázmánd, 1865. márc. 15.–?): színész, színigazgató. 1884-ben lépett a színi pályára Mándoky Bélánál. 1886-ban Bács Károlynál, 1889–91-ben Krecsányi Ignác társ.-ánál volt szerződésben mint hősszerelmes és drámai színész. Később ig. lett, és elismeréssel működött Győrött, Debrecenben, Kassán, Brassóban. 1913-ban átvette Krecsányitól a buda–temesvári színház vezetését, de 1915-ben lemondott. 1917-ben őt bízták meg az Első Magyar Frontszínház vezetésével. 1919–20-ban a Várszínházban, 1920–21-ben Miskolcon szerepelt társ.-ával. 1933–34-ben az Új Színpad tagja volt. Hosszú időn át az Országos Színészegyesület tanácsosaként is tevékenykedett. Mint ig. és színész kíméletlen szigorúság jellemezte munkáját. F.Sz. Hamlet (Sh.); Othello (Sh.); Ocskay brigadéros (Herczeg F.).