# Mérei Adolf

(Hatvan, 1877. febr. 7.–Bp., 1918. márc. 12.): rendező, színházigazgató. Újságíróként kezdte pályáját. 1901-től a Magyar Színház művészeti titkára, 1903-tól 1907-ig a Magyar és Király Színház titkára és rend.-je volt, majd a Népszínház–Vígoperához szerződött. 1909–1911 között a Royal Orfeumban mint főrend. működött. 1911-ben a Népopera alapító rend.-je volt, 1915-ben a Télikert műv.-i vez.-je lett. Később a Kristálypalotát is irányította. Sok darabot fordított, s maga is számos színpadi művet szerzett. Drámái: Gotterhalte (1903); Toldi (1903); Csak tréfa (Verő Gy.-gyel, 1904); A sátán kutyája (Conan Doyle nyomán, 1907); Aranyeső (Béldi I.-ral, 1913); Katonadolog (Béldi I.-ral, 1913). Fontosabb librettói: Tilos a bemenet! (zene: Huszka J., 1899); A századik menyasszony (zene: Barna I., Vágó G.-val, 1907); Gyerünk csak! (zene: Zerkovitz B., Barna I., Béldi I.-ral, 1913); A vörös ördögök (zene: Gajári I., Béldi I.-ral, 1914); Kriszhindli (zene: Barna I., Faragó J.-vel, 1914). Fontosabb fordításai: Lehár F.: A víg özvegy (1906); Jarno: Az erdészleány (1909); Tengerész Kató (1912).