# Bodnár Jenő

(Szekszárd, 1889. máj. 17.–Bp., 1953. jún. 9.): színész. 1914-ben elvégezte a SzAk-t, s bevonult katonának. 1919-ben a Nemzeti Színházhoz szerződött, melynek 1953-ig tagja volt. Sok kisebb karakter- és epizódszerepet alakított. F.Sz. Kreón (Szophoklész: Antigoné); Ragueneau (Rostand: Cyrano de Bergerac); Robespierre (Madách I.: Az ember tragédiája); Vincentino (Sh.: A makrancos hölgy); Solanio (Sh.: A velencei kalmár); Szabó doktor (Csathó K.: Te csak pipálj, Ladányi!); Hájas Muki (Csepreghy F.: A piros bugyelláris).