# Könyves Máté

(?, 1780–Nagyvárad, 1866. aug.): súgó, színész, fordító. Pályáját 1812-ben kezdte. 1821–1825 között a székesfehérvári társ. súgója, részt vett a pozsonyi országgyűlési egy.-ben is. Később különböző rangos vándortárs.-ok tagja. 1833–34-ben a budai Várszínház ügyelője. 1858–1865 között a kolozsvári színház támogatta. Hat zsebkönyv kiadója, közülük a Játékszíni Koszorú (Buda–Pest, 1834) a pályán volt színészek névsorával és Pest vármegye játékszíni könyvtárával elsőrendű színháztörténeti forrás. Négy, német nyelvből készült fordításáról tudunk. Epizódszerepeket játszott. F.Sz. Tétényi (Dugonics A.: Berényi Jolánta); Örindur (Müllner: A vétek súlya); Perényi Péter (Börnstein: Zsigmond király álma); Rantzau (Hell: A 16 éves királynő).