# Bokor Ildikó

(Kolozsvár, 1949. márc. 11.– ): színésznő. 1973-ban végzett a marosvásárhelyi Szentgyörgyi István Színművészeti Intézetben. Négy évig a temesvári Állami Magyar Színház tagja volt. 1976 őszétől a szatmárnémeti társ. művésznője. Változatos karakterszerepeket játszik nagyfokú bensőségességgel, viszonylag kevés, de találó kifejezőeszközökkel. Jellemformálásában gyakran alkalmaz váratlan, meghökkentő megoldásokat. Legnagyobb sikereit vj.-okban és tragikomédiákban aratta. F.Sz. Babakina (Csehov: Ivanov); Boriska (Heltai J.: Tündérlaki lányok); Vaszilissza (Gorkij: Éjjeli menedékhely); Eleonora (Mrożek: Tangó); Poppea (Kincses E.: Ég a nap Seneca felett); Jourdainné (Molière: Az úrhatnám polgár).