# Bán Tamás; T. Bien, Thomas

(Bp., 1933. aug. 26.–Washington, 1992. febr. 18.): színművész, rendező, szerkesztő. 1954-ben végzett a SzAk-n. 1956-ban Nyugatra távozott. 1957–58-ban a bécsi egyetemen tanult, elvégezte a Reinhardt Szemináriumot. Részt vett a bécsi m. színházi kezdeményezésekben. 1958-ban az USA-ba került. Színészként, rendezőként dolgozott. Szerepelt a televízióban, Hollywoodban is fellépett. New Yorkban angolul és magyarul is játszott. 1988–1990 között az Amerika Hangja rádióadás m. nyelvű műsorának szerk.-je volt.