# Bod Teréz

(Karcag, 1926. okt. 25.– ): színésznő. 1950-től a Nemzeti Színház ösztöndíjasaként végezte el a SzAk-t, 1954-ben a szolnoki Szigligeti, 1955-től az egri Gárdonyi Géza Színházban játszott. 1956 után politikai okokból nem léphetett színpadra, 1963-ban kapott újra szerepet a Vígszínházban, visszaminősítve segédszínésszé. 1982-ben nyugdíjba vonult. Jelenleg a Magyar Televízió Família Kft. produkciójának állandó szereplője. F.Sz. Sári (Gárdonyi G.: Annuska); Sturmné (Thurzó G.: Meddig lehet angyal valaki?); Julcsa (Molnár F.: Az üvegcipő).