# Botár Endre

(Csíkszereda, 1943. máj. 14.– ): színész. A Szentgyörgyi István Színművészeti Intézetben végzett Marosvásárhelyen, 1965-től a nagyváradi Állami Színház tagja. 1968-ban Mo.-ra települt. 1968-ban a Nemzeti, 1969-től az Állami Déryné, 1972-ben a Miskolci Nemzeti, 1973-tól ismét az Állami Déryné Színház tagja volt. 1978-tól a megalakult Népszínház, majd 1983-tól a Nemzeti Színház tagja. Sokoldalú művész, játszik táncoskomikus szerepeket és a klasszikusok hősszerelmes és karakterszerepeit. F.Sz. Mágnás Miska (Szirmai A.); Rómeó (Sh.); Bicska Maxi (Brecht–Weill: Koldusopera); Ottó (Katona J.: Bánk bán); Tengerész (Mc. Coy: A lovakat lelövik, ugye?); Sátány (Kerényi I.–Balogh E.: Csíksomlyói passió); Parazitus (Bornemisza P.: Magyar Elektra); Pistol (Sh.: IV. Henrik, V. Henrik); Solt (Szörényi L.–Bródy J.: István, a király); Simon bán (Katona J.: Bánk bán); Strázsamester (Kacsoh P.: János vitéz); Rupi Jóska (Mikszáth K.: A Noszty fiú esete Tóth Marival).