# Ónodi Ákos; Ónody

(Déva, 1889. júl. 12.–Győr, 1957. márc. 10.): színész. 1907-ben Tóvári Antal társ.-ában kezdte pályáját. 1908–09-ben a Népszínpadon szerepelt. Ezután elvégezte Rákosi Szidi színiiskoláját. 1913-tól 1944-ig a Nemzeti Színház tagja volt. 1945-ben az igazolóbizottság szilenciumra ítélte. 1947–48-ban a Kis Színházban, 1953–1955 között A Magyar Néphadsereg Színházában, 1955–56-ban a győri Kisfaludy Színházban játszott. Jellemszerepeket formált meg. 1924-ben Farkas–Ratkó-díjat kapott. F.Sz. Tiborc (Katona J.: Bánk bán); Csorba Márton (Csepreghy F.: A sárga csikó); Fürge (Beumarchais: A szevillai borbély).