# Varsa Mátyás

(Vecsés, 1951. aug. 27.– ): színész, rendező. 1973-ban végzett a SzAk színész szakán. Pályáját a kecskeméti Katona József Színházban kezdte, majd 1975–1979 között a szolnoki Szigligeti Színház tagja volt. Egy évadot Békéscsabán, kettőt Nyíregyházán töltött. 1984-től 1987-ig a Szegedi Nemzeti Színház művésze volt. 1987-től a SzAk színházelméleti szakán tanult. 1990 óta ismét Szegeden dolgozik játékmesterként, rend.-ként. Írással is foglalkozik. F.Sz. Benvolio, Páris (Sh.: Rómeó és Júlia); Freddy (Shaw: Pygmalion). F.R. Kocsis I.: Jászai Mari; Saint-Exupéry–Belia A.–Valló P.: A kis herceg.