# Arday Ida

(Pest, 1863–Debrecen, 1909. márc. 8.): színésznő. Gyerekként anyjával, Hervei Idával lépett színpadra. Elsőrendű drámai színésznő volt, aki kitűnően bánt zengő hangjával, ezért is nevezték a „kis Jászai”-nak. Egyaránt otthonosan játszott minden műfajban. Kicsiny termete ellenére a vidéki színpadok népszerű művésze volt. Kassa, Debrecen, Szeged és Szabadka voltak fontosabb állomáshelyei. F.Sz. Elektra (Szophoklész); Maritta (Dóczy L.: A csók); Ördög Sára (Szigligeti E.: A tolonc).

M.A. 1877: Károlyi Lajos; 1878: Szegedy Mihály és Kovács-Gerő Jakab; 1879: Völgyi György; 1881–83: Tóth Béla; 1883: Mosonyi Károly; 1884–88: Jakab Lajos; 1888: Tiszay Dezső; 1889: Valentin Lajos; 1890: Makó Lajos; 1891: Aradi Gerő; 1892–95: Tiszay Dezső; 1895–97: Halmai Imre; 1897: Leszkay András; 1898: Kövesi Albert; 1899: Rakodczay Pál; 1900: Deák Péter; 1902: Janovics Jenő; 1903–1905: Makó Lajos; 1905–1908: Zilahy Gyula.