# Smeraldi Cézár

(Olaszország, ?–?): táncos, balettmester. Olasz származású. 1886-tól 1889-ig, majd 1895-től 1924-ig működött az Operaházban. Ez idő alatt számos főszerepet táncolt, és balettmesterként, valamint koreográfusként is tevékenykedett. Balettjeiben a bécsi és milánói Opera ízlését követve látványosságra és egzotikumra törekedett. Az 1910-es években más színházaknak is koreografált, és tanított a Tánctanítói Akadémián is. F.Sz. Lőrinc (Guerra M.: A törpe gránátos); A sötétség démona (Smeraldi: Excelsior); Játékkereskedő (Hassreiter: Babatündér); Brisson (Guerra M.: Művészfurfang); Kálmán (Mazzantini: Csárdás). F.K. Excelsior (1887); Zulejka (1900).