# Egyed Lenke

(Marosvásárhely, 1881. nov. 4.–?): színésznő. 1898-ban Krecsányi Ignác társ.-ában kezdte pályáját. Hosszú ideig vidéken szerepelt. 1913–14-ben Miskolcon, 1914-től 1922-ig Debrecenben, 1922–23-ban Pécsett, 1924-től 1932-ig Szegeden. Ezután Bp.-en élt. 1933–1935 között a Magyar Műszínkörben, 1934-ben az Új Thália előadásain, 1935-ben a Bethlen téri, 1937-ben a Városi Színházban kapott szerepeket. 1939–40-ben a Belvárosi, 1941–42-ben a Fővárosi Operettszínház tagja volt. 1942-ben és 1944-ben a Madách Színházban játszott. 1957-ben A Magyar Néphadsereg Színházában még színpadra lépett. Komikaként kezdte pályáját, majd jellemszerepeket játszott. F.Sz. Korláth grófnő (Szirmai A.: Mágnás Miska); Clytemnestra (Offenbach: Szép Heléna); Csapóné (Tóth E.: A falu rossza); Böbékné (Kodolányi J.: Földindulás); Balogné (Darvas J.: Szakadék).