# Szörényi Éva; Lersch Elvira

(Bp., 1917. máj. 26.– ): színésznő. 1935-ben végzett a SzAk-n és a Nemzeti Színház tagja volt 1956-ig. Ekkor Ausztriába távozott, majd 1957-ben az USA-ban telepedett le. Klasszikus és modern művekben, tragédiákban és vj.-okban egyaránt kiemelkedő alakítások fűződnek nevéhez. Játékára az átgondoltság és a mély átélés jellemző. Filmezett is. Művészetét 1952-ben Kossuth-díjjal, 1954-ben érdemes művész, majd kiváló művész kitüntetéssel ismerték el. F.Sz. Cordelia (Sh.: Lear király); Tünde (Vörösmarty M.: Csongor és Tünde); Armande (Molière: Tudós nők); Elmira (Molière: Tartuffe); Lujza (Schiller: Ármány és szerelem); Éva (Madách I.: Az ember tragédiája); Melinda (Katona J.: Bánk bán); Margit (Goethe: Ős-Faust); Rhédey Eszter (Móricz Zs.: Úri muri); Lady Anna (Sh.: III. Richárd); Titánia (Sh.: Szentivánéji álom); Desdemona (Sh.: Othello).

SZÖRÉNYI ÉVA – Anna (Shaw: Tanner John házassága)