# Pataki András

(Bp., 1963. dec. 19.– ): táncos. Az ÁBI néptánc szakát 1983-ban végezte el, majd a Honvéd Művészegyüttesben táncolt 1986-ig. Ekkor a Győri Balett tagja lett, 1988 óta pedig a Szegedi Balett magántáncosa. Előadói kvalitásai ebben az egy.-ben bontakoztak ki. F.Sz. Aegistus (Novák F.: Magyar Elektra); Orpheus (Imre Z.: Alvilági játékok); Anyegin (Lőrinc: Tatjána és mások); főszerep (Uotinen, D‘At, Schindowski, Juronics T. és Bozsik Y. koreográfiáiban).