# Polgár Károly; Böttger

(Komárom, 1850 körül–Bp., 1894. jún.): színész, igazgató. Polgár Gyula és Béla ig.-k testvére. 1879 őszén lépett Temesvári Lajos társ.-ánál Szabadkán színpadra, s itt működött 1880-ig. 1882 tavaszán Gáspár János társ.-ához szerződött, ahol megismerkedett Pesti Ihász Lajossal. Az év végén közösen adtak be koncesszióigényt, majd 1883. máj.-ban Szilágysomlyón kezdték működésüket. 1884-ben kérelmezik szétválásukat, melyet a Színész Egyesület nagy sikereikre való tekintettel vonakodott megadni, végül beleegyeztek, s Polgár Károly Zilahon folytatta útját önállóan. 1890-ben felhagyott az igazgatással, s Kassára szerződött Tiszai Andorhoz. Halála előtt nem sokkal ismét igazgatói engedélyért folyamodott. Váratlan halálával nagy veszteség érte a magyar színjátszást.

M.A. 1881: Polgár Gyula; 1882: Gáspár János, Hegyi Gyula. Igazgatóként: 1883: Zilah, Rozsnyó; 1884: Sátoraljaújhely, Munkács, Beregszász, Huszt, Szilágysomlyó; 1884: Dés, Gyulafehérvár, Marosvásárhely; 1885–89: Székelyudvarhely, Brassó, Csíkszereda, Déva, Orosháza, Mezőberény.