# Fáy János; Fái

(Bozsok, ?–?): színész, színigazgató. 1861-ben lépett pályára. Elsőrendű vidéki társ.-ok színésze, tenoristája volt, majd 1876-tól igazgatásba kezdett. Kis egy.-ével bejárta az egész országot. 1880-ban egyesítette társ.-át Kárpáthy Györgyével, majd lemondott, visszavonult és az Alföldön vállalt postamesterséget. F.Sz. Maresquier (Sardou: Fernande); Póky (Kovács P.: Királyi tréfa); Simon (Molière: A fösvény). Felesége, Budai Molnár Nelly 1863-ban lépett színpadra. Komika és szoprán énekesnő volt. Eleinte Kocsisovszky Jusztinnál játszott, majd az 1860-as évek végétől férjével járták a vidéki városokat, és 1880-ban együtt vonultak vissza. F.Sz. Dame Claude (Molière: A fösvény).

M.A. 1866–67: Miskolc; 1868–72: Győr; 1872–73: Székesfehérvár; 1873–74: Kolozsvár; 1874–75: Arad; 1875–76: Székesfehérvár. Igazgatóként: 1876: Lengyeltóti, Marcali, Nagyatád; 1878: Halas, Bácsalmás, Palánka, Somorja; 1879: Dunaszerdahely, Galgóc, Érsekújvár, Tata, Vác, Rozsnyó, Szentgotthárd; 1880: Kiscell, Zalaegerszeg.