# zenekar

hangszeres együttes, amelyben a szólamok egy részét szólisztikusan, más részét csoportosan szólaltatják meg. Színházi előadásokon kiegészítő–kísérő funkciót tölt be. Rendszerint a számára kijelölt, biztosított, a színpad előtti süllyesztett térben helyezik el (orchester), bár néha magán a színpadon is helyet foglalhat. Összetétele az előadott darab igényei, ill. az együttes lehetőségei szerint a szimfonikus jellegtől a kamaraméretig terjedhet. Az utóbbi időben, pl. rock-előadásokon, a zenekari hangot elektro-akusztikai eszközökkel közvetítik, fokozzák, sőt pótolják.