# Juhász Zsuzsa

(Becskerek, 1926. júl. 27.–Zágráb, 1956. szept. 6.): színésznő. Zágrábi egyetemi tanulmányait szakította félbe, hogy színészi pályára lépjen. Előbb egy évig – 1952 – a Szabadkai Népszínházban, majd amikor a zrenjanini– becskereki – Madách Színház rövid időre – 1953–54-ben – amatőrből hivatásos társ.-tá alakult, szülővárosának színházában sikerrel alakított fiatal drámai és komikus szerepeket. Amikor megszüntették az együttes profi státusát, – felhagyott a színjátszással. F.Sz. Elisa (Shaw: Pygmalion); Lucretia (Machiavelli: Mandragóra); Tóth Flóra (Bródy S.: A tanítónő); Sárika (Heltai J.: A Tündérlaki lányok); Cso-cso-szan (Belasco: Pillangókisasszony); Toinette (Molière: A képzelt beteg).