# Siménfalvy Sándor

(Szenice, 1892. júl. 9.–Bp., 1988. dec. 26.): színész. 1908-ban tette le a színészegyesületi vizsgát. Négy évtizeden át vidéki társ.-oknál táncoskomikus és buffó szerepkörben lépett fel. 1950-ben a Nemzeti Színház szerződtette, ahol elsősorban paraszti epizódfigurákat alakított. 110 filmben játszott. Érdemes művész (1967). F.Sz. Ködmön András (Móricz Zs.: Úri muri); Brach (Németh L.: Széchenyi); Phorbas (Seneca: Oidipus rex); Bita Kálmán (Moldova Gy.: Titkos záradék).