# Fülöp János

(?–Pest, 1854): színész, színigazgató. Pályáját 1819-ben a székesfehérvári társ. színlaphordójaként kezdte. Később népszerű vándortárs.-okban, a Dunántúli Színjátszó Társaságnál és Kassán volt segédszínész, ahová inkább felesége kedvéért szerződtették. 1828–29-ben ig. is volt, társ.-ában Hivatal Anikó, a későbbi Lendvayné volt a naiva. 1837–1847 között, majd 1854-ig, haláláig a Pesti Magyar Színház, ill. a Nemzeti Színház tagja volt. Szertárosként, gondnokként, házfelügyelőként dolgozott.