# Mezei Kálmán

(Nagyvárad, 1857. ápr. 12.–Kézdivásárhely, 1928. okt. 9.): színész, színházigazgató. 1882-ben Nyéki János társ.-ában lépett színpadra. Jelentősebb vidéki társ.-oknál működött: pl. 1887-ben Rakodczay Pálnál, 1888-ban Bogyó Alajosnál. 1903-tól 1909-ig Besztercebányán volt ig. Ekkor társ.-a feloszlott. 1910-től 1915-ig Sátoraljaújhelyen és Eperjesen játszott; 1915–1918 között kisebb erdélyi városokat (Csíkszereda, Nagyenyed, Torda, Fogaras) keresett fel egy.-ével. 1918-ban nyugdíjba vonult.