# Róka Pál

(Bp., 1877–Bp., 1924. szept. 25.): táncmester. Neves táncos dinasztia tagja. Tanulmányait apjánál, Róka Gyulánál és nagybátyjánál, Róka Jánosnál végezte, majd Berlinben szélesítette ismereteit. Hazatérve népszerű társastáncoktató lett, aki a SzAk és az Országos Színészegyesület iskolájában is tanított. 1911–1914 között a Magyarországi Tánctanítók Egyesületének elnöke, 1920–1924 között pedig a Tánctanítók Lapjának szerk.-je volt. Könyvei: Magyar Táncművészet tankönyve (Nagykőrös, 1900); Színpadi mozgás és szokások (1922).