# Rotter Irma; Mari

Kassa, 1841–Bp., 1913. ápr. 17.): táncosnő. Honvédkapitány édesapja a szabadságharc hősi halottja. Mayer Antal kassai táncmester tanítványaként 1855. ápr. 9-én lépett fel először szülővárosa színházában. A Nemzeti Színházhoz, ahol 1856–1865 és 1869–79-ben szólótáncosnő volt. Első fellépése (Rotter Mari néven) 1856. okt. 7-én Verdi Guzmann Johanna c. operájának balettbetétjében (Tavasz), utolsó 1879. márc. 29-én a Sylvia (Delibes-Campilli) címszerepében volt. 1865–1869 között a bécsi udvari opera prímabalerinája. F.Sz. Gisèlle (Adam–Campilli); Uriele (Doppler F.–Campilli: A szerelmes ördög); Fenalla (Auber: A portici néma); Tavasz (Campilli: Négy évszak).