# Visnyovszki Lajos

(Topolya, 1928. jún. 22.–Topolya, 1970. szept. 29.): színész. Pályáját műkedvelőként kezdte, majd hivatásos színészként játszott az ötvenes években működő topolyai m. színház együttesében. Főleg epizódszerepekben lépett fel. F.Sz. Kudelka Tóni (Farkas I.: Iglódi diákok); Toby, a cipész (Dickens: Copperfield Dávid); Georgie (Bíró L.: Boszorkánytánc); Cal, a néger szolga (Hellmann: Kis rókák); Házügynök (Molnár F.: Delila).