# Balassa Emil

(Bp., 1888. szept. 11.–Ercsi, 1948. máj. 10.): író, újságíró. Mérnöknek készült. Újságírói pályáját 1910-ben az Egyetértés c. napilapnál kezdte, később a Magyar Hírlap és a Világ munkatársa volt. 1921 körül az Intim Kabaré irodalmi vez.-je volt. 1920-ban a Színházi Világ c. lapot szerkesztette. Számos kabarétréfát, dalt, egyfelvonásost, operettlibrettót írt. Emőd Tamással összeállította A magyar kabaré tízéves antológiáját (1918). Drámája: Te nem ismered Verát! (Mihály I.-nal, 1929). Librettói: Marton G.: Szilveszter (Uray D.-vel, 1920); Lincke: A szerelem királya (1920); Szántó M.: A felség csókja (1923).