# Fejes György

(Torda, 1927. márc. 30.– ): színész. A színház megalakulásakor, 1945-ben került műkedvelőként Szabadkára. 1966-ban átszerződött az Újvidéki Rádió egy.-éhez, 1987-től az Újvidéki Színház tagja. 1988-ban nyugdíjba vonult, de továbbra is szerepel. Erőteljes drámai színész, a jugoszláviai m. színjátszás egyik vezető egyénisége. 1975-ben a szarajevói kis- és kísérleti színházak találkozóján Aranykoszorúval díjazták. F.Sz. Oswald (Ibsen: Kísértetek); Jean (Strindberg: Julia kisasszony); Doolittle (Shaw: Pygmalion); Archie Rice (Osborne: A komédiás); Biedermann (Frisch); Klanfár (Krleža: Léda); Peacock, a kolduskirály (Brecht–Weill: Koldusopera); Phil Hogan (O’Neill: Boldogtalan hold); Ádám (Madách I.: Az ember tragédiája); Petur (Katona J.: Bánk bán); Edgar (Dürrenmatt: Play Strindberg); AA (Mrożek: Emigránsok); Kuligin (Csehov: Három nővér); Báró Lenbach (Krleža: Agónia); Gajev (Csehov: Cseresznyéskert); Csömöre (Tolnai O.: Végeladás); Stomil (Mrożek: Tangó); Postás (Örkény I.: Tóték). – Ir. Gerold L.: Színház a nézőtérről (1983); Gerold L.: Színházesszék (1985).

NAGYGELLÉRT JÁNOS–FEJES GYÖRGY–ROMHÁNYI IBI
(Dürrenmatt: Play Strindberg)