# Radics Gyula

(Bp., 1933. febr. 28.–Kaposvár, 1992. jún. 1.): színész. Budapesten a Jászai Mari Művészegyüttesben játszott. 1961-től 1990. dec.-ig, nyugdíjba meneteléig a kaposvári Csiky Gergely Színház tagja volt. Kis karakterszerepek megbízható megformálója. F.Sz. Keszeg (Sh.: A windsori víg nők); Herrick (Miller: A salemi boszorkányok); Fűrész Róbert (Brecht–Weill: Koldusopera); Tatár (Gorkij: Éjjeli menedékhely); Főpincér (Wesker: A konyha); Kolláth Rudolf (Weöres S.: A kétfejű fenevad).