# Molnár Lajos

(Szolnok, 1935. jún. 20.– ): táncos, koreográfus. 1951–1956 között a Honvéd Művészegyüttes táncosa, 1957-től 1963-ig az Állami Népi Együttes szólistája. Ezután évekig nem volt szerződése, de gyakran fellépett koncertműsorokon, főként saját koreográfiáival. 1969–1979 között a Budapest Táncegyüttes szólistája, koreográfusa és tánckarvezetője. 1975–1979 között az ÁBI-ben tanított néptáncot. Generációjának egyik legnagyobb táncosa. Előadóművészetében a magasfokú technikai felkészültség, koreográfiáiban gyakran a groteszk játékosság, a szürrealista ábrázolási hajlam érvényesült. Liszt Ferenc-díjas (1972). F.Sz. főszerep (Rábai M.: Latinca ballada, Jóka ördöge); Leonardo (Szigeti K.: Vérnász). F.K. Kállai kettős; Mozaik; A madár.