# Meszlényi Andrienne

(Alexandria, Egyiptom, 1870. márc. 3.–Bp., 1926. szept. 7.): színésznő. A SzAk-t 1890-ben végezte el. 1891-től 1913-ig a Nemzeti Színház tagja volt, majd nyugalomba vonult. Egy dráma- és fordításkötete megjelent nyomtatásban. F.Sz. Meneville (Scribe–Legouvé: A tündérujjak); Marianne (Poole: Pry Pál); Nymphenburg grófnő (Szomory D.: A nagyasszony). Drámája: A tipp (1899). Fordítása: Lothar: Borgia Cäsar halála (1897).