# Révész Lajos

(Kolozsvár, 1903. ápr. 29.–?): színész. Izsó Miklós színiiskoláját elvégezve, pályáját 1925-ben Aradon kezdte. Prózai és operettelőadásokon egyaránt fellépett. 1927-ben szerződött Kolozsvárra, ahol három évadon át Janovics Jenő társ.-ában főként jellemszínészi feladatokat kapott. F.Sz. Raymond (Bisson: A névtelen asszony); Kuli (Klabund: A krétakör); Guiche gróf (Rostand: Cyrano de Bergerac); Huber de Linancourt (Savoir: Kékszakáll nyolcadik felesége); Roy Lam (Dunning–Abbot: Broadway).