# Némethy Sándor

(Mátészalka, 1948. szept. 9.– ): táncos. Az ÁBI-ben 1967-ben szerzett balettművész diplomát, majd Moszkvában tanult tovább ösztöndíjasként. Az Operaház balettegyüttesének tagja 1967–1972 között, majd Düsseldorfba szerződött. Utána két éven át a holland Nemzeti Balett vezető szólistája, 1976 óta pedig a zürichi Operaház vezető szólistája, hatalmas klasszikus és neoklasszikus repertoárral rendelkező táncos. F.Sz. Herceg (Petipa–Ivanov: A hattyúk tava); Szolor (Petipa: Bajadér); Herceg (Panov: Hamupipőke); főszerep (Hans van Manen: A nagy fúga).