# Harsányi Frigyes

(Bp., 1941. ápr. 25.– ): színész. A SzAk-n 1963-ban szerzett diplomát. Pályáját a debreceni Csokonai Színházban kezdte, majd 1966-ban a szolnoki Szigligeti Színház szerződtette. 1967 óta a Fővárosi Operettszínház társ.-ának tagja. Kezdetben elsősorban prózai színész volt, de muzikalitása, mozgáskészsége később musical-, majd operettfőszerepek sikerét hozta meg számára. Sokat szerepel külföldön. Jászai Mari-díjas (1990). F.Sz. Fortinbras (Sh.: Hamlet); Vagány (Fényes Sz.–Békeffy I.: A kutya, akit Bozzi úrnak hívnak); Spencer (Charden–Bontempelli: Mayflower); Billy Flynn (Kander–Ebb: Chicago); Kerekes Ferkó (Kálmán I.: A csárdáskirálynő); Daniló (Lehár F.: A víg özvegy); Cunlight, Koltay (Ábrahám P.: Viktória).