# Gere Zsigmond; Zsiga

(Kiskőrös, 1881. jan. 10.–Esztergom, 1926. aug. 23.): színész. Joghallgató volt, majd a SzAk-t 1904-ben végezte el. Utána 1907-ig Balla Kálmán miskolci társ.-ában, 1907–08-ban Temesváron, 1908–09-ben Szabadkán játszott. 1909-től 1924-ig Beöthy László színházaiban (Magyar és Király) szerepelt. Harcolt az I. világháborúban. Karakterszerepeket formált meg. F.Sz. Színészkirály (Sh.: Hamlet); Tábornok (Rostand: A sasfiók); Fehér László (Gárdonyi G.: Fehér Anna). Könyve: Színészhistóriák (1912).