# Füzessy Ottó

(Debrecen, 1928. febr. 27.–Bp., 1988. jún. 3.): színész. 1946-ban kezdett játszani, 1949-ben szerzett diplomát a SzAk-n, ezután több vidéki színházban szerepelt. 1977-ben a Vígszínház, majd a Magyar Szinkron Társulatának tagja lett. Pályája elején hősszerepeket, operett szerepeket, majd klasszikus és modern drámák epizódszerepeit alakította. F.Sz. Ferdinánd (Schiller: Ármány és szerelem); Mercutio (Sh.: Rómeó és Júlia); Cyrano (Rostand: Cyrano de Bergerac).