# Keserű István, ifj.

(Bp., 1935. jún. 25.– ): műkedvelő színész. Szüleivel 1948-ban érkezett Argentínába. Páger Antal tanítványa volt. Eleinte gyerek-, majd később karakterszerepekben lépett fel. 1950-ben csatlakozott a Buenos Aires-i Magyar Színjátszó Társasághoz. Műkedvelőként lépett színpadra, eredeti foglalkozása orvos. F.Sz. Berzétei zászlós (Hunyady S.: Feketeszárú cseresznye); Petru (Rákosi V.: Az elnémult harangok); Pál (Mikszáth K.–Harsányi Zs.: A vén gazember); Elek (Hunyady S.: Bors István); Lisander, udvari költő (Herczeg F.: Bizánc).