# Czimer József

(Bp., 1913. okt. 24.– ): dramaturg, esztéta, műfordító. A Pázmány Péter Tudományegyetemen szerzett bölcsészdoktori címet 1937-ben, majd a Lélektani Intézetben dolgozott 1937-től 1942-ig. 1945-től több lap munkatársa volt (Szabadság, Új Magyarország, Színház és Mozi). Rövid ideig a filmtörténet tanára a SzAk-n. 1951-től 1956-ig az Ifjúsági, ill. a Petőfi Színház dramaturgja. 1956-tól 1968-ig a Vígszínház, 1968–1988 között a Pécsi Nemzeti Színház fődramaturgja. Elsősorban angolból és franciából fordít. 1976-ban érdemes művész, 1983-ban kiváló művész kitüntetést kapott. F.M. Aisopos meséi (1943); Korunk színháza (1962); A dramaturgia regénye (1976); Színház és irodalom (1981); Függöny nélkül (1985); Többes szám első személy (1989); Dante apródja (1990); Közjáték (1992).