# Kertész Mihály; Michael Curtiz

(Bp., 1888. dec. 24.–Hollywood, 1962. márc. 10.): színész, filmrendező. A SzAk elvégzése után 1906–08-ban a pécsi, 1908–09-ben a szegedi színház szerelmesszínésze, majd 1909–12-ben a Magyar Színház tagja volt. 1912-től filmezett. Filmszkeccseit az Apolló Mozi mutatta be. 1912-től Janovics Jenő kolozsvári filmstúdiójában dolgozott. 1913-ban Dániában járt tanulmányúton. 1916-ban Korda Sándor Corvin Stúdiójához csatlakozott. 1919-ben elhagyta az országot és Bécsben a Sascha filmgyár szerződtette főrend.-nek. 1927-től 1934-ig Hollywoodban, utána Londonban, majd élete végén ismét az USA-ban élt és dolgozott Michael Curtiz néven. Filmjeiben a látványos, színházszerű megoldásokat kedvelte. F.Sz. Tanító (Bródy S.: A tanítónő); János (Molnár F.: Az ördög); Wallenstein (Kálmán I.: Tatárjárás).