# Tóthné Mogyorósy Nina

(Veszprém, ?–?): énekesnő. Budán, a Várszínházban lépett fel először, 1834. jún. 22-én, egy ária előadásával. 1834–35-ben lett a társ. színésznője. 1836-tól Tóth István színész felesége. 1836–38-ban Kassán játszott, majd Nagyváradon, Kolozsvárott szerepelt. A Nemzeti Színházban 1845-ben vendégként lépett fel, a Zsidó című Szigligeti Ede-népszínmű Celesztina szerepében. Lírai szopránszerepeket énekelt, fellépett tündérbohózatokban és népszínművekben is. F.Sz. Ifjúság (Drechsler–Raimund: Paraszt, mint dúsgazdag); Annuska (Weber: A bűvös vadász); Adalgisa (Bellini: Norma); Júlia (Bellini: Rómeó és Júlia).