# Cselényi József

(Bp., 1928. márc. 10.– ): díszlettervező. A bp.-i Iparművészeti Főiskolán végezte belsőépítészeti tanulmányait. Előbb a Kereskedelmi Tervező Irodában dolgozott, majd 1958–59-ben a kecskeméti Katona József, 1958–60-ban a Szegedi Nemzeti Színház, végül 1960-tól a Vígszínház és az Állami Déryné Színház díszlettervezője lett. 1967-ben külföldre távozott. Konstruktív, biztos ízlésű, modern effektusokkal dolgozó szcenikus volt. Jászai Mari-díjas művész. F.T. Sh.: Szentivánéji álom; Rómeó és Júlia; Dürrenmatt: A fizikusok.